CELEX: 32011D0019
Language: bg
Date: 2011-01-14 00:00:00
Title: 2011/19/ЕС: Решение на Комисията от 14 януари 2011 година относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с уплътняващи материали за използване при неносещи елементи във фуги в сгради и пътеки за преминаване на хора (нотифицирано под номер C(2011) 62)  Текст от значение за ЕИП

15.1.2011   
            
            
               BG
            
            
               Официален вестник на Европейския съюз
            
            
               L 11/49
            
         РЕШЕНИЕ НА КОМИСИЯТА
   от 14 януари 2011 година
   относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с уплътняващи материали за използване при неносещи елементи във фуги в сгради и пътеки за преминаване на хора
   (нотифицирано под номер C(2011) 62)
   (текст от значение за ЕИП)
   (2011/19/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 13, параграф 4 от нея,
   след консултация с Постоянния комитет по строителство,
   като има предвид, че:
   
               (1)
            
            
               В съответствие с член 13, параграф 3 от Директива 89/106/ЕИО Комисията трябва да избере една от двете процедури за удостоверяване на съответствието на даден продукт. В посочения член се постановява, че Комисията следва да избере възможно най-малко неблагоприятната по отношение на сигурността процедура. Следователно е необходимо да се реши дали за даден продукт или група продукти съществуването на система за фабричен производствен контрол, отговорност за който носи производителят, е необходимо и достатъчно условие за удостоверяване на съответствие, или дали по причини, свързани с удовлетворяването на критериите, посочени в член 13, параграф 4 от посочената директива, е необходима намесата на одобрен орган.
            
         
               (2)
            
            
               В член 13, параграф 4 се изисква така определената процедура да бъде посочена при възлаганията и в техническите спецификации. Следователно е желателно да се идентифицират продуктите или групата продукти, посочени в техническите спецификации.
            
         
               (3)
            
            
               Двете процедури, предвидени в член 13, параграф 3 от Директива 89/106/ЕИО, са описани подробно в приложение III към посочената директива. Следователно е необходимо да се уточнят ясно методите, чрез които се прилагат двете процедури, съгласно приложение III за всеки отделен продукт или група продукти, тъй като в приложение III се отдава предпочитание на определени системи.
            
         
               (4)
            
            
               Процедурата, посочена в член 13, параграф 3, буква а), съответства на системите, посочени в първата възможност, без постоянен надзор, и на втората и третата възможност от приложение III, раздел 2, подточка ii). Процедурата, посочена в член 13, параграф 3, буква б), съответства на системите, посочени в приложение III, раздел 2, подточка i) и в първата възможност, с постоянен надзор, от приложение III, раздел 2, подточка ii),
            
         ПРИЕ НАСТОЯЩОТО РЕШЕНИЕ:
   Член 1
   Съответствието на продуктите и групите от продукти, посочени в приложение I, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт участва и одобрен орган.
   Член 2
   Процедурата за удостоверяване на съответствие, посочена в приложение II, се посочва във възлаганията за хармонизирани европейски стандарти.
   Член 3
   Адресати на настоящото решение са държавите-членки.
   
      Съставено в Брюксел на 14 януари 2011 година.
      
         
            За Комисията
         
         Antonio TAJANI
         
            Заместник-председател
         
      
   
   
      (1)  ОВ L 40, 11.2.1989 г., стр. 12.
   
      ПРИЛОЖЕНИЕ I
      Уплътняващи материали за използване при неносещи елементи във фуги в сгради и пътеки за преминаване на хора:
      
                  1.
               
               
                  Уплътняващи материали за външни и/или вътрешни стени и преградни стени.
               
            
                  2.
               
               
                  Уплътняващи материали за остъкляване (с изключение на уплътняващи материали за аквариуми, структурно остъкляване, първо външно уплътнение, предназначено за изработване на изолирани стъклопакети, хоризонтално остъкляване (под 7°) и органично стъкло).
               
            
                  3.
               
               
                  Уплътняващи материали за санитарни фуги (с изключение на промишлени приложения, приложения, при които има контакт с питейна вода, или приложения под вода (плувни басейни, канализационни мрежи и др.) и приложения, при които има контакт с храни).
               
            
                  4.
               
               
                  Уплътняващи материали за пътеки за преминаване на хора (с изключение на зони за задържане на химически вещества, зони, намиращи се под вода, пътища и други зони на пътно движение, летища и пречиствателни станции).
               
            
   
      ПРИЛОЖЕНИЕ II
      
         Забележка: за продуктите с повече от едно предназначение, специфицирани в следните групи, задачите на одобрения орган, произтичащи от съответните системи за удостоверяване на съответствие, са кумулативни.
      ГРУПА ПРОДУКТИ
      
         УПЛЪТНЯВАЩИ МАТЕРИАЛИ ЗА ИЗПОЛЗВАНЕ ПРИ НЕНОСЕЩИ ЕЛЕМЕНТИ ВЪВ ФУГИ В СГРАДИ И ПЪТЕКИ ЗА ПРЕМИНАВАНЕ НА ХОРА (1/2)
      
      
         Системи за удостоверяване на съответствие
      
      За посочения(те) по-долу продукт(и) и неговото(ите) предназначение(я) от Европейския комитет по стандартизация (CEN) или Европейския комитет за електротехническа стандартизация (CENELEC) се изисква да уточни следната(ите) система(и) за удостоверяване на съответствие в съответните хармонизирани европейски стандарти:
      
                  Продукт
               
               
                  Предназначение
               
               
                  Ниво(а) или клас(ове)
               
               
                  Система за удостоверяване на съответствие
               
            
                  
                              —
                           
                           
                              Уплътняващи материали за външни стени
                           
                        
               
                  Приложения на открито
               
               
                  —
               
               
                  3
               
            
                  
                              —
                           
                           
                              Уплътняващи материали за вътрешни стени и преградни стени
                           
                        
               
                  Приложения на закрито
               
               
                  —
               
               
                  4
               
            
                  
                              —
                           
                           
                              Уплътняващи материали за остъкляване
                           
                        
               
                  За употреба в сградостроителството
               
               
                  —
               
               
                  3
               
            
                  
                              —
                           
                           
                              Уплътняващи материали за пътеки за преминаване на хора
                           
                        
               
                  —
               
               
                  3
               
            
                  
                              —
                           
                           
                              Уплътняващи материали за санитарни фуги
                           
                        
               
                  —
               
               
                  3
               
            
                  Система 3: Вж. приложение III, раздел 2, подточка ii) от Директива 89/106/ЕИО, втора възможност.
                  Система 4: Вж. приложение III, раздел 2, подточка ii) от Директива 89/106/ЕИО, трета възможност.
               
            Спецификацията за системата следва да бъде такава, че да може да се прилага дори когато не е необходимо да се определят експлоатационните качества при дадена характеристика поради липсата в най-малко една от държавите-членки на законово изискване за такава характеристика (вж. член 2, параграф 1 от Директива 89/106/ЕИО и, където е приложимо, клауза 1.2.3 от Тълкувателните документи). В тези случаи проверката на такава характеристика не трябва да бъде налагана на производителя, ако той не желае да декларира експлоатационните качества на продукта в това отношение.
      ГРУПА ПРОДУКТИ
      
         УПЛЪТНЯВАЩИ МАТЕРИАЛИ ЗА ИЗПОЛЗВАНЕ ПРИ НЕНОСЕЩИ ЕЛЕМЕНТИ ВЪВ ФУГИ В СГРАДИ И ПЪТЕКИ ЗА ПРЕМИНАВАНЕ НА ХОРА (2/2)
      
      
         Системи за удостоверяване на съответствие
      
      За посочения(те) по-долу продукт(и) и неговото предназначение(я) от Европейския комитет по стандартизация (CEN) или Европейския комитет за електротехническа стандартизация (CENELEC) се изисква да уточни следната(ите) система(и) за удостоверяване на съответствие в съответните хармонизирани европейски стандарти:
      
                  Продукт(и)
               
               
                  Предназначение(я)
               
               
                  Ниво(а) или клас(ове)
                  (реагиране на огън)
               
               
                  Система(и) за удостоверяване на съответствие
               
            
                  Уплътняващи материали за използване при неносещи елементи във фуги в сгради и пътеки за преминаване на хора
               
               
                  За употреба, която подлежи на регламентиране във връзка с реагирането на огън
               
               
                  A1 (1), A2 (1), B (1), C (1)
                  
               
               
                  1
               
            
                  A1 (2), A2 (2), B (2), C (2), D, E
               
               
                  3
               
            
                  (A1—E) (3), F
               
               
                  4
               
            
                  Система 1: Вж. приложение III, раздел 2, подточка i) от Директива 89/106/ЕИО, без контролно изпитване на проби.
                  Система 3: Вж. приложение III, раздел 2, подточка ii) от Директива 89/106/ЕИО, втора възможност.
                  Система 4: Вж. приложение III, раздел 2, подточка ii) от Директива 89/106/ЕИО, трета възможност.
               
            Спецификацията за системата следва да бъде такава, че да може да се прилага дори когато не е необходимо да се определят експлоатационните качества при дадена характеристика поради липсата в най-малко една от държавите-членки на законово изискване за такава характеристика (вж. член 2, параграф 1 от Директива 89/106/ЕИО и, където е приложимо, клауза 1.2.3 от Тълкувателните документи). В тези случаи проверката на такава характеристика не трябва да бъде налагана на производителя, ако той не желае да декларира експлоатационните качества на продукта в това отношение.
      
         (1)  Продукти/материали, при които ясно разграничим етап на производствения процес води до подобряване на класирането им според реагирането на огън (например добавянето на негорими материали или ограничаване на използването на органични материали).
      
         (2)  Продукти/материали, които не влизат в обхвата на бележка под линия (*).
      
         (3)  Продукти/материали, които не е необходимо да бъдат изпитвани за реагиране на огън (например продукти/материали от класове А1 съгласно Решение 96/603/ЕО на Комисията).